Moștenirea economică a lui Ion Iliescu: cum a preluat și lăsat România primul președinte ales după Revoluție
Ion Iliescu a fost ales președinte în 1990 și reales apoi în 1992 și 2000, ultimele mandate fiind de câte patru ani. În timpul primelor două mandate, România a avut o tranziție lentă spre economia de piață. Această perioadă a fost marcată de scădere economică, inflație ridicată și reforme întârziate sau eșuate. “Deceniul pierdut” a fost o frână în dezvoltarea economică a României și a fost perioada în care am rămas în urma celorlalte țări fost comuniste.